Juan Antonio Samaranch
<s>Huan Antonio Samaran (; Barselona, 17. jul 1920 — Barselona, 21. april 2010) je bio katalonski sportski zvaničnik i predsednik Međunarodnog olimpijskog komiteta od 1980. do 2001.</s>

<s>Biografija 
Samaran je rođen u Barseloni u bogatoj porodici.</s><s>Završio je višu poslovnu školu u Barseloni.</s><s>Bio je šef misija španskih timova na brojnim olimpijskim takmičenjima, pre nego što ga je Fransisko Franko postavio za predsednika španskog nacionalnog olimpijskog komiteta i člana MOK.</s><s>Samaran je bio poznata ličnost u poslednjim danima Frankove vladavine.</s><s>Bio je potpredsednik MOK od 1974. do 1978. i španski ambasador u Sovjetskom Savezu i Mongoliji od 1977. do 1980.</s><s>Zbog svojih zasluga u promovisanju olimpijskog pokreta, španski kralj Huan Karlos I mu je 1991. dao titulu markiza.</s>

<s>Predsednik MOK 
Samaran je izabran za predsednika MOK na 83. zasedanju te organizacije u Moskvi, koje je održano pre Letnjih olimpijskih igara 1980. - između 15. i 18. jula 1980.</s>

<s>Tokom svog mandata Samaran je uspeo da finansijski oporavi olimpijski pokret, uz velike prihode od televizijskih prava i sponzorstva.</s><s>Iako su Letnje olimpijske igre 1984. i Letnje olimpijske igre 1988. bojkotovale države Istočnog bloka i još neke države, broj država članica MOK i učesnica svakih igara se povećavao tokom Samaranovog predsedništva.</s><s>Samaran je takođe težio da se najbolji sportisti takmiče na Olimpijskim igrama, što je dovelo do postupnog prihvatanja profesionalnih sportista.</s>

<s>Samaran se 2001. godine nije ponovo kandidovao za predsednika MOK.</s><s>Na tom mestu nasledio ga je Žak Rog.</s><s>Samaran je postao počasni doživotni predsednik Međunarodnog olimpijskog komiteta.</s>

<s>Umro je 21. aprila 2010. u Barseloni od srčanog udara.</s>

<s>Reference</s>

<s>Vanjske veze</s>

<s>Juan Antonio Samaranch and Olympism 
 Page on Samaranch's links to the Franco regime by Andrew Jennings
 
 Semblanza de Juan Antonio Samaranch en la Fundación "Príncipe de Asturias" 
 Mr Juan Antonio Samaranch.</s><s>Official website of the Olympic Movement
 Especial sobre la vida de Juan Antonio Samaranch.</s>

<s>Španski političari
Španski sportisti
Predsednici Međunarodnog olimpijskog komiteta
Članovi FIBA Kuće slavnih
Biografije, Barcelona
Špansko plemstvo</s>

